অহিংসাৰ মূৰ্তি

অহিংসাৰ মূৰ্তি  ভাৰতৰ মহাৰাষ্ট্ৰ ৰাজ্যৰ নাছিকৰ মংগী-টুংগীত অৱস্থিত। ই বিশ্বৰ আটাইতকৈ ওখ জৈন মূৰ্তি। এই মূৰ্তিটোত প্ৰথম জৈন তীৰ্থংকৰ ঋষভানাথৰ চিত্ৰ অংকন কৰা হৈছে। এই মূৰ্তিটোৰ উচ্চতা ১০৮ ফুট (৩৩ মিটাৰ) – পেডেষ্টেলকে ধৰি ১২১ ফুট (৩৭ মিটাৰ)। জৈনসকলে পবিত্ৰ বুলি গণ্য কৰা মংগী-টুংগী পাহাৰৰ পৰা এই প্ৰতিমূৰ্তিটো খোদিত কৰা হৈছে।

জৈন নন (আৰ্যকা) জ্ঞানমতীৰ অনুপ্ৰেৰণাত, আৰু আৰয়িকা চন্দনামতিৰ নিৰ্দেশনাত এই প্ৰতিমূৰ্তি নিৰ্মাণ কৰা হৈছিল। এই প্ৰকল্পৰ অধ্যক্ষতা আৰু পৰিচালনা কৰে ৰবীন্দ্ৰ কীৰ্তিয়ে। ২০০২ চনত  মুখ্য সচিব পান্নালালজী পাপদীৱাল আৰু মুখ্য অভিযন্তা চি আৰ পাটিল,  আৰু দিল্লীৰ কাৰ্যবাহী অধ্যক্ষ অনিল জৈনৰ নিৰ্দেশনাত এই প্ৰতিমূৰ্তি নিৰ্মাণৰ কাম আৰম্ভ হয়। ২০১৬ চনৰ ২৪ জানুৱাৰী (তিথি-মাঘ কৃষ্ণ একম)ত ইয়াৰ কাম সম্পূৰ্ণ হয়। মূলচান্দ ৰামচন্দ নাহাটা ফাৰ্মে এই মূৰ্তিটোৰ ভাস্কৰ্য্য শিল্পকৰ্ম কৰিছিল।

ইতিহাস
এই প্ৰতিমূৰ্তি নিৰ্মাণৰ প্ৰেৰণা ১৯৯৬ চনত জৈন সাধ্বী জ্ঞানমতীয়ে দিছিল। ২০০২ চনত শিলা পূজন (আধাৰশিলা স্থাপন অনুষ্ঠান) অনুষ্ঠিত হয়। ইয়াৰ বাবে ১০,০০০ তকৈ অধিক ট্ৰাক ভৰ্তি শিলৰ সামগ্ৰী ব্যৱহাৰ কৰা হৈছিল।

মহাৰাষ্ট্ৰৰ জৈন সম্প্ৰদায়ৰ বাবে চাৰিটা সিদ্ধ ক্ষেত্ৰৰ ভিতৰত মাংগী টুংগী পাহাৰ অন্যতম। এই পাহাৰসমূহ জৈনসকলৰ বাবে এক গুৰুত্বপূৰ্ণ তীৰ্থযাত্ৰা, বিশেষকৈ মাৰাঠী জৈন আৰু গুজৰাটী জৈনসকলৰ স্থানীয় লোকসকলৰ বাবে। পাহাৰবোৰৰ শৃংগ আৰু পাহাৰত কেইবাটাও জৈন মন্দিৰ আছে।

মূৰ্তি
এটা শিলৰ পৰা খোদিত কৰা ঋষভানাথৰ প্ৰতিমুৰ্তিটোৰ উচ্চতা ১০৮ ফুট (৩৩ মিটাৰ) (পেডেষ্টেলকে ধৰি ১২১ ফুট (৩৭ মিটাৰ)), ইয়াৰ আয়তন ১৮৪০ বৰ্গফুট আৰু ওজন ৮৭১২ টন।
ইয়াক বিশ্বৰ আটাইতকৈ ওখ জৈন মূৰ্তি বুলি কোৱা হয়।  ই সমুদ্ৰপৃষ্ঠৰ পৰা ৪,৩৪৩ ফুট (১,৩২৪ মিটাৰ) উচ্চতাত অৱস্থিত,
বাগলান তালুকাৰ মাংগি-টুংগী পাহাৰৰ ওচৰত।
গিনিজ বুক অৱ ৱৰ্ল্ড ৰেকৰ্ডছৰ বিষয়াসকলে ২০১৬ চনত মাংগী টুংগী ভ্ৰমণ কৰি ১০৮ ফুট উচ্চতাৰ ঋষভদেৱ প্ৰতিমূৰ্তিৰ অভিযন্তা চি আৰ পাটিলক বিশ্বৰ সৰ্বোচ্চ জৈন মূৰ্তিৰ আনুষ্ঠানিক প্ৰমাণ পত্ৰ প্ৰদান কৰে।
পৰিসৰ
মন্ত্ৰী পংকজা মুণ্ডেৰ নেতৃত্বত গ্ৰাম্য উন্নয়ন বিভাগে ১০০ একৰ মাটিত বিস্তৃত মন্দিৰৰ অসামৰিক কামৰ বাবে প্ৰাৰম্ভিক ১৮.৫ কোটি ₹ (২.২ মিলিয়ন মাৰ্কিন ডলাৰ) অনুমোদন জনায়।

তথ্য সংগ্ৰহ

শ্ৰেণী:কীৰ্তিস্তম্ভ আৰু স্মাৰক